Principielbeslutning om byggesagsgebyrer 2015 
Sagsfremstilling 
5.      Hjalte Bruun om byggesagsgebyrer 2015  
                                                                                                                        Åbent 
Sagsnr.: 326-2014-8037        J.nr.: 02.34.00            Christina Mogensen.: 326-2014-86406 
  
[adresse] 
Fra januar 2015 ændres ved ny lovgivning den måde hvorpå kommunerne kan opkræve gebyrer for 
byggesagsbehandling. 
Den nye lovgivning betyder, at den praksis som kommunen hidtil har opkrævet byggesagsgebyrer efter, ikke 
længere er til stede. Kalundborg Kommune har hidtil arbejdet med faste gebyrer eller m2-priser – alt afhængig af 
byggesagstype. 
  
Lovændringen indebærer blandt andet, at gebyrer for byggesagsbehandling fra 2015 skal opkræves via tidsforbrug 
på den enkelte sag og det vil være tidsforbruget fra en byggesagsbehandling påbegyndes til byggesagen er endeligt
afsluttet. 
  
Kommunen kan ifølge lovændringen dække både sine direkte, indirekte og komplementære udgifter i forbindelse 
med byggesagsbehandlingen.  
Kommunen kan også helt vælge at undlade at opkræve gebyrer for byggesagsbehandling, ligesom kommunen også 
kan vælge kun at opkræve gebyrer for visse sagstyper. 
  
Der kan opstilles tre scenarier for den fremtidige gebyrfastsættelse for byggesagsbehandlingen. 
· Scenarie 1 - byggesagsgebyrer efter tidsforbrug på alle sager 
 
Scenarie 2 - byggesagsgebyrer på visse type sager 
· Scenarie 3 - ingen byggesagsgebyrer 
  
Der er fordele og ulemper ved alle scenarier. Fordele ved scenarie 1 kan eksempelvis være at kvaliteten af 
ansøgningsmateriale stiger og erhvervslivet vil kunne opnå lavere gebyrer end de nuværende. Ulemperne er 
eksempelvis at ansøgerne ikke kender det endelige gebyr, at naboorienteringer og partshøringer kan få forholdsvis 
store konsekvenser for det endelige gebyr ligesom det også vil være en ulempe, at de endelige gebyrer kan variere 
alt efter hvor meget erfaring den enkelte sagsbehandler har. 
I scenarie 2, kunne man f.eks. undlade at opkræve gebyrer for erhverv. Her vil fordelen være at det må antages at 
være positivt for erhvervsudviklingen. Ulemperne er igen, at ansøgere ikke kender det endelige gebyrs størrelse, at 
naboorienteringer og partshøringer kan få forholdsvis store konsekvenser for det endelig gebyr og at det må 
forventes at få konsekvenser for gebyret om den enkelte sagsbehandler har meget eller lidt erfaring. 
Scenarie 3, hvor man slet ikke opkræver gebyr for byggesagsbehandlingen, vil formentlig blive taget meget positivt 
imod af såvel borgere som erhvervsliv, ligesom det bliver administrativt lettere. I dette scenarie må man dog forvente 
flere ansøgninger og dårligere ansøgningsmateriale, der kan få uheldig betydning for sagsbehandlingstiderne. Og 
der kan hos ansøgere endvidere opstå en forventning om, at man i højere grad kan benytte bygningsmyndigheden 
som rådgivning i et omfang som kan påvirke sagsbehandlingstiden. 
  
Med henblik på det kommende arbejde med budget 2015, og herunder fastlæggelse af blandt andet de eventuelle 
fremtidige gebyrer for byggesagsbehandling, vil Teknik og Miljø udarbejde et notat, der beskriver de tre scenarier 
nøjere og om muligt skitserer hvad andre kommuner planlægger at gøre. Notatet vil blive fremlagt til politisk 
behandling på møder i henholdsvis Teknik- og Miljøudvalget, Økonomiudvalget og Kommunalbestyrelsen i juni 2014, 
således at de kan danne baggrund for gebyrfastsættelsen 2015.  
  
Teknik og Miljø fremlægger dog allerede nu sagen til drøftelse i Teknik- og Miljøudvalget med henblik på en 
tilkendegivelse fra udvalget om hvilket af de tre scenarier Teknik- og Miljøudvalget ser som udgangspunktet for den 
fremtidige gebyrstruktur for byggesagsbehandlingen. 
  
Teknik- og Miljøudvalgets tilkendegivelser vil blive indarbejdet i notat og sagsfremstilling, der som oplyst forventes 
fremlagt til politisk drøftelse i juni 2014. 
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen fremlægger sagen til drøftelse i Teknik- og Miljøudvalget med henblik på udvalgets 
tilkendegivelse om hvilket scenarie udvalget ser som udgangspunkt for den fremtidige gebyrstruktur for 
byggesagsbehandlingen.  
  
ØKONOMISKE KONSEKVENSER 
I Budget 2014 er indtægter for byggesagsgebyrer budgetlagt med ialt 3.4 mio. kr. Indtægterne tilgår Teknik og Miljøs 
hovedkonto 06, og var i 2011 x kr. i 2012 x kr. og i 2013 x kr. Ved beslutning om den fremtidige gebyrstruktur for 
byggesagsbehandlingen vil der skulle tages stilling til finansiering af en eventuel manglende indtægt for 
byggesagsbehandlingen. 
  
  
  
  
Teknik- og Miljøudvalgets møde den 5. maj 2014: 
Udvalget tilkendegav, at administrationen indarbejder alle 3 scenarier i et notat og en sagsfremstilling som 
bliver fremlagt til behandling i juni 2014. Udvalget bemærkede, at de ønsker forslag til hvorledes kvaliteten af 
det kommende ansøgningsmateriale øges. 
